CELEX: 22003D0160
Language: hr
Date: 2003-11-07 00:00:00
Title: Odluka Zajedničkog odbora EGP-a br. 160/2003 od 7. studenoga 2003. o izmjeni Priloga XX. (Okoliš) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               202
            
         22003D0160
   
               L 041/58
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 160/2003
   od 7. studenoga 2003.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora za Europski gospodarski prostor br. 130/2003 od 26. rujna 2003. (1).
            
         
               (2)
            
            
               Direktiva 2002/49/EZ Europskog parlamenta i Vijeća od 25. lipnja 2003. o procjeni i upravljanju bukom iz okoliša (2) treba se unijeti u Sporazum.
            
         ODLUČIO JE:
   Članak 1.
   Prilog XI. Sporazumu izmjenjuje se: 1. Iza točke 32.f (Direktiva 2000/76/EZ Europskog parlamenta i Vijeća) Priloga XX. Sporazumu dodaje se sljedeće:
   
      „VI.   BUKA:
      
      
                  32 g.
               
               
                  
                     32002 L 0049: Direktiva 2002/49/EZ Europskog parlamenta i Vijeća od 25. lipnja 2003. o procjeni i upravljanju bukom iz okoliša (SL L 189, 18.7.2002., str 12.).”
               
            
   Članak 2.
   Vjerodostojan je tekst Direktive 2002/49/EZ na islandskom i norveškom jeziku objavljen u tekstu Dopune EGP-u Službenog lista Europske unije.
   Članak 3.
   Ova Odluka stupa na snagu 8. studenoga 2003., pod uvjetom da su sve prijave iz članka 103. stavka 1. Sporazuma poslane Zajedničkom odboru za Europski gospodarski prostor (3).
   Članak 4.
   Ova se Odluka objavljuje u odjeljku EGP te u Dopuni EGP-u Službenog lista Europske unije.
   
      Sastavljeno u Bruxellesu 7. studenoga 2003.
      
         
            Za Zajednički odbor EGP-a
         
         
            Predsjednik
         
         H.S.H PRINZ NIKOLAUS von LIECHTENSTEIN
      
   
   
      (1)  SL L 331, 18.12.2003., str. 64.
   
      (2)  SL L 189, 18.7.2002., str. 12.
   
      (3)  Navedene su ustavne odredbe.